Diari Oficial de la Generalitat Valenciana


Sumari del DOGV 9082, del 12-05-2021 (2021/5048)

RESOLUCIÓ de 7 de maig de 2021, del Rectorat, per la qual es declara inhàbil el mes d'agost de 2021, als efectes assenyalats en aquesta resolució.
--------------------------------------------------------------------------------------------------------------------------------------------------

### Dades del document

Número de DOGV
:   9082

Data del DOGV
:   12-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5048


Data del document
:   07-05-2021

Organisme emissor
:   Universitat d'Alacant

Tipus de document
:   Resolució

RESOLUCIÓ de 7 de maig de 2021, del Rectorat, per la qual es declara inhàbil el mes d'agost de 2021, als efectes assenyalats en aquesta resolució. [2021/5048]  
Comprovades les necessitats administratives d'aquesta Universitat d'Alacant durant el mes d'agost 2021, i en ús de les potestats i funcions conferides per l'Estatut de la Universitat d'Alacant, aprovats pel Decret 25/2012, de 3 de febrer, del Consell de la Generalitat Valenciana, així com de les competències que li atribueix l'article 20 de la Llei orgànica 6/2001, d'universitats; vist l'article 30 de la Llei 39/2015, d'1d'octubre, del procediment administratiu comú de les administracions públiques, i en ús de les facultats referents a l'autonomia que atribueix l'article 2 del mateix cos legal, i considerant que el mes d'agost es declara en el calendari laboral de la universitat preferent per a gaudir del període de vacances del personal, cosa que pot motivar que la nostra gestió administrativa no es desenvolupe en les condicions requerides per aquesta mena de processos, i que es reduirien en excés els terminis regulats per a l'actuació de les comissions de selecció, resolc:  
  
  
Declarar inhàbil el mes d'agost de 2021 per a les següents convocatòries publicades amb posterioritat a aquesta resolució:  
Convocatòries d'accés a les escales administratives del personal d'administració i serveis d'aquesta universitat, a l'efecte del còmput del termini de presentació de sol·licituds de participació.  
Convocatòries de professorat funcionari, professorat laboral estable i professorat laboral temporal, a l'efecte del còmput dels terminis recollits en aquestes.  
El termini s'interromprà el dia 1 d'agost de 2021 i es reiniciarà el dia 1 de setembre del mateix any.  
  
Contra aquesta resolució, que esgota la via administrativa, es podrà interposar recurs contenciós administratiu davant del jutjat contenciós administratiu d'Alacant competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.  
  
  
Alacant, 7 de maig de 2021.- La rectora: Amparo Navarro Faure.